Europol
<s>Evropol (ime je skraćenica od Evropska policijska služba - European Police Office) je kriminalistička obaveštajna agencija Evropske unije.</s><s>Počela je s punim radom 1. jula 1999.</s>

<s>Osnivanje Evropola dogovoreno je 1992. godine Ugovorom iz Mastrihta, koji je stupio na snagu u novembru 1993.</s><s>Agencija je počela s ograničenim operacijama 3. januara 1994., kao Evropolovo odeljenje za drogu (EDU).</s><s>Godine 1998.</s><s>Konvenciju o Evropolu su ratifikovale sve zemlje članice a stupila je na snagu u oktobru.</s>

<s>Evropol upravlja svojoj osobljem (oko 410 zaposlenih i 90 Evropolovih oficira za vezu) iz sedišta u Hagu.</s><s>Veličina Evropola je u saglasnosti s činjenicom da je on u stalnoj vezi sa stotinama različitih organizacija za bezbednost, od kojih svaka ima pojedince ili grupe zadužene za pružanje pomoći Evropolovim aktivnostima.</s>

<s>U 2008. godini, Evropol pokriva svih 27 zemalja članica Evropske unije, uključujući i nedavno primljene zemlje Bugarsku i Rumuniju, koje su bile članice Evropola pre nego što su primljene u Evropsku uniju u januaru 2007. godine.</s><s>Slično je bila i s nekim srednjoevropskim zemljama koje su primljene 2004. godine, one su postale članice Evropola 2002. godine.</s>

<s>Zadaci 
Cilj Evropola je da poveća efikasnost i saradnju između policijskih organa zemalja članica pre svega kroz prikupljanje i razmenu obaveštajnih podataka u prevenciji i borbi sa međunarodnim organizovanim kriminalom.</s><s>Njegova misija je da pruži značajan doprinos naporima snaga bezbednosti Evropske unije u borbi s organizovanim kriminalom.</s>

<s>Evropol nema izvršna ovlašćenja.</s><s>On je servis za podršku policijskim službama zemalja članica Evropske unije.</s><s>To znači da službenici Evropola nisu ovlašćeni da vrše istrage u zemljama članicama niti da hapse osumnjičene.</s><s>U pružanju podrške, Evropol sa svojim mehanizmima – razmenom informacija, obaveštajnim analizama, ekspertizama i obukom – može doprineti merama koje sprovode relevantni državni organi.</s>

<s>Evropol je multidisciplinarna agencija, koju ne čine samo obični policijski službenici, već i službenici drugih službi bezbednosti: carine, imigracione službe, pogranična i finansijska policija itd.</s><s>S druge strane, Evropol pomaže da se prevaziđu jezičke barijere u međunarodnoj policijskoj saradnji.</s><s>Svaki službenik bezbednosti iz zemlje članice može da se obrati zahtevom svojoj nacionalnoj jedinici Evropola na svom maternjem jeziku i dobiće odgovor ma istom jeziku.</s>

<s>Postoje tri nivoa saradnje.</s><s>Prvi je tehnička saradnja ili obuka.</s><s>Sledeći nivo je strateška saradnja usmerena na praćenje organizovanog kriminala, načine za borbu protiv njega i razmena informacija o eventualnim pretnjama.</s><s>Najviši nivo saradnje uključuje razmenu ličnih podataka koja zahteva poštovanje Evropolovih standarda u vezi sa zaštitom i bezbednošću podataka.</s>

<s>Spoljašnje veze</s>

<s>Internet stranica Evropola
 Statewatch news on Europol staff arrest controversy
 Final Design for new Europol Headquarters  The Hague</s>

<s>Agencije Evropske unije
Međunarodne organizacije
Obavještajne službe</s>

